DA
L 303/16
Den Europæiske Unions Tidende
23.11.2022
(46)
Ved artikel 11, stk.
1, i delegeret forordning (EU) 2020/2015 blev der indrømmet en undtagelse indtil 31. december 2022 begrundet i høje overlevelsesrater for spidstandet blankesten (Pagellus bogaraveo), der fanges med ikkeindustrielle redskaber (»voracera«-liner) i ICES-afsnit 9a og med for spidstandet blankesten, der fanges med kroge og liner i ICES-underområde 8 og 10 og i ICES-afsnit 9a.
(47)
I den fælles henstilling blev der anmodet om en forlængelse af denne undtagelse indtil den 31. december 2023.
(48)
STECF har gennemgået de videnskabelige oplysninger og konkluderet, at de yderligere forsøg med overlevelsesevne bør give solide overlevelsesskøn.
(49)
I betragtning af den dokumentation, som medlemsstaterne med kyst til de sydvestlige farvande tidligere har fremlagt om overlevelsesrater, og at de yderligere forsøg med overlevelsesrater sandsynligvis vil give solide overlevelsesskøn, bør denne undtagelse forlænges indtil den 31. december 2023 for at gøre det muligt at afslutte undersøgelserne.
Medlemsstaterne med kyst til de sydvestlige farvande skal forelægge resultaterne af disse undersøgelser for STECF senest den 1. maj 2023 til støtte for evalueringen af denne undtagelse i forbindelse med 2023-gennemgangen af landingsforpligtelsen.
(50)
Ved artikel 14, stk.
1, litra n), i delegeret forordning (EU) 2020/2015 blev der indtil den 31. december 2022 indrømmet en de minimis-undtagelse for hvilling (Merlangius merlangus), der fanges med gælllenet i ICESunderområde 8.
(51)
I den fælles henstilling blev der anmodet om en forlængelse af denne undtagelse indtil den 31. december 2023.
(52)
STECF konkluderede, at tidligere evalueringer viser, at fangster og udsmid af hvilling i fiskeri med gællenet er lave, og at undtagelsens indvirkning på hvillingbestanden sandsynligvis vil være ubetydelig.
(53)
I betragtning af den dokumentation, som medlemsstaterne med kyst til de sydvestlige farvande tidligere har fremlagt om uforholdsmæssigt store omkostninger ved håndtering af uønskede fangster, og de undersøgelser, der er planlagt vedrørende selektivitet, bør denne undtagelse forlænges indtil den 31. december 2023.
Medlemsstaterne med kyst til de sydvestlige farvande skal forelægge resultaterne af disse undersøgelser for STECF senest den 1. maj 2023 til støtte for evalueringen af denne undtagelse i forbindelse med 2023-gennemgangen af landingsforpligtelsen.
(54)
Eftersom foranstaltningerne i denne forordning har direkte indvirkning på planlægningen af EU-fartøjernes fangstsæson og de dertil knyttede økonomiske aktiviteter, bør denne forordning træde i kraft umiddelbart efter offentliggørelsen.
Den bør finde anvendelse fra den 1. januar 2023 —
VEDTAGET DENNE FORORDNING:
Artikel 1 I delegeret forordning (EU) 2020/2015 foretages følgende ændringer: 1) Artikel 4, stk.
1, affattes således: »1.
Undtagelsen begrundet i høje overlevelsesrater, der er fastsat i artikel 15, stk.
4, litra b), i forordning (EU) nr.
1380/2013, finder anvendelse på: — fangster af almindelig tunge (Solea solea) under den bevarelsesmæssige mindstereferencestørrelse, der tages i ICES-afsnit 7d inden for seks sømil fra kysten, men uden for udpegede yngleområder, med skovltrawl (redskabskoder: OTT, OTB, TBS, TBN, TB, PTB, OT, PT, TX) med en fangstpose med en maskestørrelse på 80-99 mm fra fartøjer, — som har en maksimal længde på 10 meter og en maksimal maskineffekt på 221 kW, og — som fisker på indtil 30 meters dybde, idet hvert træk højst må vare 90 minutter. — fangster af almindelig tunge (Solea solea) under den bevarelsesmæssige mindstereferencestørrelse, der tages i ICES-afsnit 7e inden for seks sømil fra kysten, men uden for udpegede yngleområder, med skovltrawl (redskabskode: OTB) med en fangstpose med en maskestørrelse på over 80 mm fra fartøjer på under 12 m.«